स्वयं को मनाइए कि आपकी याददाश्त अच्छी है जो सुधरेगी। बहुत से लोग यहीं पर अटक जाते हैं और खुद को मना लेते हैं कि उनकी याददाश्त अच्छी नहीं है, ऐसा कि वो लोगों के नाम याद नहीं रख पाते, या किसी कारण से आप नंबर्स भूल जातें है। इन विचारो को त्याग दें और अपनी याददाश्त बढ़ाने के लिए प्रतिबद्ध हो जाएं। स्वयं को प्रेरित रखने के लिए छोटी से छोटी उपलब्धि की ख़ुशी मनाएं। नियमित रूप से मस्तिष्क का व्यायाम करना इसके विकास में सहायक होता है और ऐसी तंत्रिकाओं का भी विकास करता है जिससे आपकी याददाश्त में सुधार होता है। नई दिमागी कुशलताओं का विकास करके -- ख़ास कर जटिल चीजों का जैसे एक नई भाषा को सीखना, या नए वाद्ययंत्र को बजाना सीखना -- और अपने दिमाग को पज़ल्स और गेम्स से चुनौती देकर, आप अपने दिमाग को सक्रिय रख सकते हैं और इसकी शारीरिक कार्यशीलता में सुधार ला सकते हैं।  रोजाना कुछ मजेदार पज़ल्स एक्सरसाइज जैसे क्रॉसवर्डस्, सुडोकु और दूसरे गेम्स को आजमाएं जो किसी के लिए भी बहुत आसान हैं। अपने सुविधा क्षेत्र/कंफर्ट जोन से बाहर निकलें और ऐसी किसी चीज को चुनें जो नई और चुनौतीपूर्ण हो, जो आपको आपके दिमाग का अधिक इस्तेमाल करने का मौका दें। शतरंज खेल या कोई तेज गति का बोर्ड गेम खेल कर देखें। आपके दिमाग का एक बहुत बड़ा हिस्सा तब सक्रिय होता है जब आप नए कौशल सीखते हैं। नई जानकारियां प्राप्त करना भी मददगार होता है, पर चूँकि कौशलों को सीखने में ग्रहण करने और आउटपुट देने दोनों की जरूरत होती है, इसलिए इनसे आपके दिमाग का ज्यादा व्यायाम होता है। अल्प-काल में यादें बहुत क्षणभंगुर होती हैं, और ध्यान का कहीं बँट जाना आपको बहुत जल्दी कोई चीज भुला सकता है जैसे कोई फ़ोन नंबर। यादों के निर्मित होने के भी पहले उन्हें खो बैठने से बचने में सबसे महत्वपूर्ण है कि आप दूसरी चीजों के बजाय उन चीजों पर ध्यान केंद्रित करें जिन्हे याद रखना है, इसलिए जब आप कुछ याद करने की कोशिश कर रहे हों तो ध्यान बँटाने वाली चीजो और जटिल चीजों से कुछ समय के लिए बचें। प्रायः हम चीजों को इसलिए नहीं भूलते कि हमारी याददाश्त ख़राब है, बल्कि इसकी बजाय हमारी अन्वेषण करने की क्षमता कमजोर होती है और हमें उस पर काम करने की जरूरत होती है। एक आम स्थिति जब ऐसा होता है (जिसका सामना और पहचान लगभग हर कोई कर सकता है) वो होता है नए लोगों से मुलाक़ात करना। प्रायः हम पहली बार जब लोगों से मिलते हैं तो उनका नाम याद नहीं करते क्योंकि हम वास्तव में उन्हें याद रखने की ओर ध्यान ही नहीं दे रहे होते। आप पाएंगे कि अगर आप ऐसी चीजों को या रखने का सजग प्रयास करते हैं, तो इस दिशा में बेहतर कर पाएंगें। ज्यादा चौकस रहने के लिए स्वयं को प्रशिक्षित करने का एक तरीका है किसी अपरिचित फोटोग्राफ को कुछ सेकंड्स के लिए देखना और फिर उसे सामने से हटा देना और फिर उस फोटोग्राफ का उतना ज्यादा विस्तृत वर्णन करना या लिखना जितना संभव हो। अपनी आँखें बंद करें और उस फोटो का अपने दिमाग में निर्माण करें। हर बार इस अभ्यास को करते हुए नई फोटो का उपयोग करें, और नियमित अभ्यास से आप फोटोज की बहुत हलकी से झलक देख कर भी ज्यादा डिटेल्स को याद रखने में सक्षम हो जाएंगे। किसी चीज को याद करने के लिए जितने संभव हों उतने ज्यादा सेंसेस/ज्ञानेन्द्रियों का उपयोग करना आपके दिमाग के ज्यादा हिस्से को उत्प्रेरित कर सकता है। जब आपके दिमाग का ज्यादा बड़ा हिस्सा सक्रिय होगा, तो आपकी अपनी याद करने की क्षमता का ज्यादा उपयोग करने की क्षमता भी उतनी ही बढ़ेगी।  इसे लिख लें। हाथ से जानकारियों को लिखने की प्रक्रिया आपके दिमाग को उत्प्रेरित करती है और बाद में जानकारी को याद रखना ज्यादा आसान बनाती है। टाइप करना इसकी अपेक्षा बहुत कम प्रभावी होती है। जब आप किसी जानकारी को टाइप करते हैं, तो अजीब से फॉण्टस का उपयोग करें। जब आप टाइप कर चुकें, इसे वापस पढ़ें। जब किसी चीज को पढ़ने में मुश्किल होती है, तो आपको ज्यादा ध्यान लगाना पड़ता है, जो आपकी याद में इसे ज्यादा मजबूती से स्थाई करने में सहायक हो सकता है। जानकारी का रिहर्सल करें या उससे संबंध स्थापित करें: स्वयं को या किसी और को यह जानकारी दें। खुद को यह जानकारी सुनना आपके सुनने के सेंस को सम्मिलित करेगा। अगर आपको दूसरे व्यक्ति को समझाने के लिए इस जानकारी का अधिक विवरण देना पड़े, तब भी, आपकी याददाश्त और समझ और भी ज्यादा बढ़ेगी। कुछ करने की याद रखने  चीजों की लोकेशन बदलें। आपको हर सुबह अपने मल्टीविटामिन्स लेना याद रखने की जरूरत है, तो इनके पास अपना टोस्टर रख दें, और उसे सामान्य स्थान पर तभी वापस रखें जब आप अपने विटामिन्स ले लें। अपने टोस्टर को उनकी सामान्य जगह पर ना देखना आपको याद्द दिलाएगा कि कुछ रह गया है और ऐसा कुछ है जिसे याद रखने की जरूरत है।  अगर आपको कुछ महत्वपूर्ण याद रखने की जरूरत हो, जैसे किसी व्यक्ति का जन्मदिन, तो बस अपनी घड़ी को दूसरे हाथ में पहन लें। आप जब अपनी रिस्ट वाच को सही जगह पर नहीं देखेंगे तो आपको याद आ जाएगा कि आपको कुछ महत्वपूर्ण काम करना था। किसी चीज के इस्तेमाल के तरीके को बदलने के पीछे की चाल ये है कि आप उस चीज पर ध्यान केंद्रित करें जिसे आप याद रखना चाहते हैं। अगर आपका ध्यान कथित जानकारी पर केंद्रित नहीं है, तो बाद में आप इस जानकारी को परिवर्तन से सम्बद्ध नहीं कर पाएंगे। फ़्लैश कार्ड्स पढ़ाई के लिए विशेष रूप से उपयोगी हैं। यह मूल रूप से ऐसा कार्ड होता है जिसकी एक ओर एक प्रश्न होता है और दूसरी ओर उत्तर होता है। (आप फ़्लैश कार्ड की अपोजिट साइड्स में ऐसी दो चीजें भी रख सकते हैं जिन्हे आप सम्बद्ध करना चाहते हैं।) किसी टॉपिक को सीखते समय, आपके पास कुछ कार्ड्स होंगे और आप स्वयं उनकी जाँच करेंगे। जिनका आपने सही उत्तर दिया हो उन्हें एक ओर रख दें और कुछ दिन बाद उनका रिव्यु करें।  उन टर्म्स को जो आपको याद रहीं एक ढ़ेर में रख दें, और जो आपको जाननी हों उन्हें दूसरे ढ़ेर में रख दें। तब तक यह क्रम आरम्भ रखें जब तक सारे कार्ड "जाने हुए"  ढेर में ना आ जाएं, भले ही आपको ब्रेक्स लेने की जरूरत पड़े। अगले दिन अपने फ़्लैश कार्ड्स को फिर से देखें और जाँचें कि उनके ऊपर लिखी हुई टर्म्स आपको अब तक याद हैं या नहीं। रटना या बहुत ज्यादा याद करना सिर्फ अल्प-कालिक याददाश्त में जानकारी रखने के लिए काम आता है। आप कल की परीक्षा के लिए उस जानकारी को याद रख सकते हैं, पर फाइनल परीक्षा के आते आते शायद ही कुछ आप वापस याद कर सकें। अपने अध्ययन में अंतराल देना महत्वपूर्ण है क्योंकि इससे आपके दिमाग को जानकारियों को समझने और उन्हें दीर्घ-कालिक याद में रख पाने का समय मिलता है।
Stop thinking that you have a "bad memory. Exercise your brain. Give yourself time to form a memory. Take better pictures. Involve multiple senses. Use your environment. Use flash cards. Don't cram for an exam.